Title: KONTRAKT
Author: Katarína Kahayová
Last saved by: Miroslav Hečko
Company: UPKM

Slovenská zdravotnícka univerzita
v Bratislave
Limbová 12,  833 03  Bratislava

				

KONTRAKT
2013

Dr. h. c. prof. PhDr. Dana FARKAŠOVÁ, CSc., rektorka
Slovenskej zdravotníckej univerzity v Bratislave

Kontrakt
č.87/2013
uzatvorený medzi

Ministerstvom zdravotníctva Slovenskej republiky

a

Slovenskou zdravotníckou univerzitou v Bratislave

na rok  2013

Čl. I.
ÚČASTNÍCI KONTRAKTU
Poskytovateľ : 	Ministerstvo zdravotníctva SR
Sídlo : 	Limbová 2, 837 52 Bratislava 37
Štatutárny zástupca :	JUDr. Zuzana Zvolenská - ministerka
Bankové spojenie : 	Štátna pokladnica
Číslo účtu : 	7000150115/ 8180
IČO : 	00 165 565
	(ďalej len „poskytovateľ“)
a
Prijímateľ: 	Slovenská zdravotnícka univerzita v Bratislave 
Sídlo: 	Limbová 12, 833 03 Bratislava 37
Štatutárny zástupca: 	Dr. h. c. prof. PhDr. Dana  FARKAŠOVÁ, CSc. - rektorka
Bankové spojenie: 	Štátna pokladnica
Číslo účtu: 	7000242634/8180
IČO: 	00 165 361	
	(ďalej   len   „prijímateľ“)

Kontrakt je uzavretý podľa uznesenia vlády SR č. 1370/2002. Kontrakt je plánovacím a organizačným aktom vymedzujúcim vzťahy medzi ústredným orgánom štátnej správy a príspevkovou organizáciou a nie je zmluvou v zmysle Obchodného zákonníka..
Čl. II.
TRVANIE KONTRAKTU
1.	Kontrakt sa uzatvára na obdobie od 1. januára 2013 do 31. decembra 2013.
Čl. III.
ROZSAH BEŽNÝCH TRANSFEROV 
1.	Prostriedky bežného transferu zo štátneho rozpočtu sú určené na úhradu bežných výdavkov prijímateľa na vysokoškolské vzdelávanie, ďalšie vzdelávanie, prevádzku univerzity a vedecký výskum, ako aj na zber spracovanie a analýzu údajov v celkovej sume: 
5 289 406,- €
slovom päť miliónov dvestoosemdesiatdeväť tisíc štyristošesť EUR
1.1	Z celkovej čiastky bežného transferu je na program 07B0301 „Vysokoškolské vzdelávanie na zdravotníckych univerzitách“ určená suma 4 986 406,- € v rozsahu ekonomickej rozpočtovej klasifikácie 600, a to na:
Ekonomická klasifikácia rozpočtu | Rozpočet
610 | Mzdy, platy, služobné príjmy a ostatné osobné vyrovnania | 3 471 196,00 €
620 | Poistné a príspevok do poisťovní | 910 210,00 €
630 | Tovary a služby | 405 000,00 €
642036 | Štipendiá, vrátane štipendií v zmysle §96 zákona 131/2002 Z.z. | 200 000,00 €
SPOLU: | 4	986 406,00 €
1.2	Z celkovej čiastky bežného transferu je na program 07B0204 „Zber, spracovanie a analýza údajov“ určená suma 303 000,- €. Tieto finančné prostriedky sa vymedzujú ako účelovo viazané finančné prostriedky pre činnosť Národných referenčných centier a pre činnosť Slovenského ústredia radiačnej monitorovacej siete v rozsahu ekonomickej rozpočtovej klasifikácie 600, a to na:
Ekonomická klasifikácia rozpočtu | Rozpočet
610 | Mzdy, platy, služobné príjmy a ostatné osobné vyrovnania | 133 000,00 €
620 | Poistné a príspevok do poisťovní | 45 000,00 €
630 | Tovary a služby | 125 000,00 €
SPOLU: | 303 000,00 €
2.	Slovenská zdravotnícka univerzita v Bratislave poskytuje vzdelávanie študentom, ktorí sa pripravujú pre jednotlivé zdravotnícke povolania v akreditovaných študijných programoch bakalárskeho, magisterského, doktorského, doktorandského ako aj ďalšie vzdelávanie v akreditovaných špecializačných študijných programoch, akreditovaných certifikačných programoch a akreditovaných študijných programoch sústavného vzdelávania s využitím tvorivého výskumného bádania v zdravotníckych oblastiach na fakultách :
-	Lekárskej fakulte
-	Fakulte ošetrovateľstva a zdravotníckych odborných štúdií
-	Fakulte verejného zdravotníctva
-	Fakulte zdravotníctva so sídlom v Banskej Bystrici
Celkový plánovaný priemerný prepočítaný stav zamestnancov v roku 2013 je nasledujúci:
| prepočítané počty
Lekárska fakulta | 320
Fakulta ošetrovateľstva a zdravotníckych odborných štúdií | 55
Fakulta verejného zdravotníctva | 45
Fakulta zdravotníctva so sídlom v Banskej Bystrici | 45
Rektorát | 40
Úsek kvestora | 70
Spolu | 575

Okrem vzdelávacieho procesu Slovenská zdravotnícka univerzita vykonáva aj tieto činnosti :
-	vedecko-výskumnú činnosť prostredníctvom pedagogických, pedagogicko-klinických pracovísk
-	činnosť Národných referenčných centier
-	činnosť Slovenského ústredia radiačnej monitorovacej siete
Čl. IV.
PLATOBNÉ PODMIENKY
1.	Poskytovateľ sa zaväzuje zasielať prijímateľovi finančné prostriedky pravidelne mesačne v súlade s ustanovením § 8 ods. 5 zákona č. 291/2002 Z. z. o Štátnej pokladnici a o zmene a doplnení niektorých zákonov v znení  neskorších predpisov a čl. III ods. 1. tejto zmluvy. 
2.	Poskytovateľ poskytne prijímateľovi príspevok v mesačných splátkach vo výške 1/12 z ročného objemu výšky bežného transferu uvedeného v odseku 1 článku III. Mesačné splátky budú prijímateľovi poskytnuté najneskôr do 10. dňa bežného mesiaca na jeho bežný účet vedený v Štátnej pokladnici. V prípade potreby a na žiadosť prijímateľa môže poskytovateľ poskytnúť časť príspevku aj vo forme mimoriadnej splátky. 
3.	Za obdobie január 2013 poskytne poskytovateľ finančné prostriedky najneskôr do 31. januára 2013.
Čl. V.
PREDMET ČINNOSTI
1.	Predmet činnosti Slovenskej zdravotníckej univerzity v Bratislave je zakotvený v zákonoch č. 401/2002 Z .z. o zriadení SZU v Bratislave a č. 131/2002 Z. z. o vysokých školách v znení neskorších predpisov.

Čl. VI.
HODNOTENIE KONTRAKTU
1.	Zúčtovanie čerpania bežných transferov uvedených v tomto kontrakte sa uskutoční v zmysle usmernenia poskytovateľa.
Čl. VII.
PRÁVA A POVINNOSTI ZÚČASTNENÝCH STRÁN
1.	Poskytovateľ sa zaväzuje:
a)	zabezpečiť financovanie činnosti uvedených v čl. III. kontraktu v závislosti od vývoja hospodárskeho stavu Slovenskej republiky vo väzbe na zákonné záväzky prijímateľa. 
2.	Poskytovateľ má právo:
a)	vykonávať priebežné kontroly plnenia úloh dohodnutých týmto kontraktom
b)	poskytnúť tretej strane výsledky riešenia úloh zadaných v rámci kontraktu s uvedením Slovenskej zdravotníckej univerzity ako zhotoviteľa a pri zachovaní autorských práv riešiteľov.
3.	Prijímateľ sa zaväzuje:
a)	riadne a podľa termínov určených v protokoloch úloh, protokolárne odovzdať dohodnuté výsledky riešenia úloh, resp. vykonávať činnosti dohodnuté týmto kontraktom v rozsahu objektívnych možností financovania v roku 2013
b)	hospodárne, účelne a efektívne nakladať s pridelenými finančnými prostriedkami dohodnutými kontraktom a neprekročiť celkovú výšku poskytnutého transferu
c)	včas informovať poskytovateľa o prípadných problémoch, ktoré sa vyskytli v priebehu riešenia úloh
d)	zachovať mlčanlivosť o všetkých skutočnostiach, najmä však o informáciách, ktoré vzniknú ako produkt riešenia úloh a nezverejňovať výsledky riešenia zadaných úloh bez súhlasu poskytovateľa aj po skončení platnosti tohto kontraktu
4.	Prijímateľ má právo:
a)	bezplatne získať od poskytovateľa všetky údaje potrebné na riešenie alebo overenie výsledkov riešenia jednotlivých úloh (rozsah, termíny a spôsob poskytovania údajov pre jednotlivé úlohy, činnosti alebo služby sa určí v protokole)
b)	požadovať od poskytovateľa, aby podľa povahy odovzdanej práce vytvoril príslušné technické a organizačné podmienky na jej prezentáciu a overenie
c)	vykonať presuny v rámci jednotlivých položiek ekonomickej klasifikácie svojho rozpočtu bežných výdavkov formou vnútorného rozpočtového opatrenia, ak sa nedalo v čase uzatvorenia kontraktu predvídať niektoré výdavky alebo počas trvania kontraktu prišlo k personálnym alebo legislatívnym zmenám. Za zmenu kontraktu alebo za porušenie kontraktu sa nepovažuje vykonanie takej zmeny jednotlivých položiek rozpočtu, ktorej dôsledkom nie je zmena výšky celkového transferu.
Čl. VIII.
ZVEREJNENIE KONTRAKTU A VEREJNÝ ODPOČET
1.	Tento kontrakt zverejní poskytovateľ a prijímateľ na svojich internetových stránkach hneď po jeho podpise obidvoma stranami.
2.	Verejný odpočet plnenia úloh kontraktu sa zverejní v zákonom stanovenej lehote.
3.	Tento kontrakt je vyhotovený v štyroch vyhotoveniach, z ktorých každá zo strán kontraktu obdrží po dvoch vyhotoveniach.
4.	Kontrakt je možné počas doby trvania meniť a dopĺňať písomne, a to formou očíslovaných dodatkov podpísaných oboma stranami kontraktu.
5.	Tento kontrakt nadobúda platnosť dňom jeho podpísania stranami kontraktu a účinnosť dňom nasledujúcim po dni jeho zverejnenia v Centrálnom registri zmlúv. 

   V Bratislave dňa................................ 2013		  V Bratislave dňa14. februára 2013

Za Ministerstvo zdravotníctva Slovenskej republiky: | | Za Slovenskú zdravotnícku univerzitu V Bratislave
JUDr. Zuzana Zvolenská | | Dr. h. c. prof. PhDr. Dana Farkašová, CSc.
ministerka | | rektorka